als_Latn dik_Latn sna_Latn
Prishtinë, 22 janar 2014 – Qeveria e Kosovës mori vendim për vendosjen e regjimit të vizave për qytetarët nga Bosnja e Hercegovina. Ministri i Punëve të Jashtme, Enver Hoxhaj tha se ky veprim është reciprok me atë çfarë ka bërë shteti boshnjak për Qytetarët e Republikës së Kosovës. Qeveria po ashtu ka caktuar ekipin organizativ për shënimin e përvjetorit të gjashtë të shpalljes së pavarësisë së Kosovës.
Listës së 87 vendeve ndaj të cilave Kosova aplikon regjim të vizave, nga dita e sotme zyrtarisht i është shtuar edhe Bosnja e Hercegovina.
Vendimi u mor në mbledhjen e Qeverisë së Kosovës. Ministri i Punëve të Jashtme, Enver Hoxhaj theksoi se përkundër përpjekjeve për të gjetur një zgjidhje që edhe Bosnja të heqë regjimin e vizave për qytetarët e Kosovës, një gjë e tillë nuk ka ndodhur, andaj sipas shefit të diplomacisë kosovare nuk ka pasur zgjidhje tjetër pos vendosjes së masave reciproke.
Ndryshe, sot në Mbledhjen e Qeverisë është marr vendim ndarja e 100 mijë eurove për organizimin e festimeve me rastin e përvjetorit të gjashtë të shpalljes së pavarësisë së Kosovës. Ekipi organizativ për shënimin e këtij përvjetori do të kryesohet nga Ministri i FSK-së, Agim Çeku. Qeveria ka marr vendim edhe për ndarjen e 15 mijë eurove për mbulimin e shpenzimeve të varrimit të këshilltarit komunal të Komunës së Mitrovicës së Veriut, Dimirtije Janiqieviq.
als_Latn als_Latn als_Latn als_Latn